Nna Saadiya diɣ, teḥka-d ɣef kra n tɣawsiwin i d-yeḍran di twacult-is, anda id-nna d Sellaḥ n tmurt i yellan deffir n wayni. Di targit diɣ i ttwalin kra n yimdawiyen d ttemdawiyin tiɣawsiwin yaɛnan adawi, daymi targit tettak azal uɣris i udawi aqbur. Ugar allalen, isufar akked teḥcicin sexdamen imdawiyen, yalla daɣ udawi s wawal; ama d asefru i d-icudden ɣef teḥcict neɣ asafar (lmelḥ), neɣ yesefhame-d askir (procédé) n udawi. Yezmer diɣ ad yili wawal-agi d taṣurett n Leqran. Nerra tamawt diɣ daken, imrabḍen-agi, mara ttdawin, ttḥadaren i waken wer d-sekcamen wara ssḥer neɣ aḥeckul deg ugni-agin n udawi, maca tamsalt-a tban-aɣ-d tukrist (compliquée). Ayen d-isbeggen diɣ leqic-agi n unadi ɣef udawi aqbur, d akken ddin isbeɣ yal amecwaṛ n udawi; ɣef laḥsab n waken yettamen yal amdawi.Uqbel ad bdunt temrbḍin adawi, nedhen s At Rabbi, s Sellaḥ n tmurt, s wid iɛussen tawwurtn Lkaɛba… Nna Saadia tenna-d: D Rebbi i ysersen ddwa deg ufus-inu akked wawal deg iles-inu akken ad dawiɣ imuḍan.